[{"text_idx": "#000003", "text": "Y llynedd gwnaeth Prifysgol Aberystwyth gymryd rhan yng nghynllun peilot Traciwr Profiad Digidol Myfyrwyr JISC \u2013 arolwg ar-lein a gynlluniwyd gan JISC i gasglu gwybodaeth am ddisgwyliadau a phrofiadau myfyrwyr o dechnoleg. Mae peilot 2017/18 wedi arwain at wasanaeth JISC newydd nawr o\u2019r enw Mewnwelediad Profiad Digidol."}, {"text_idx": "#000004", "text": "Cynhaliwyd arolwg Mewnwelediad Digidol i fyfyrwyr yn PA ym mis Ionawr 2019. Roeddem yn gyffrous iawn ynghylch cynnal yr arolwg am yr eilwaith, oherwydd ei fod yn ein galluogi i gymharu\u2019r darganfyddiadau a\u0302 chanlyniadau\u2019r llynedd a chadw golwg ar ein cynnydd o ran darpariaethau digidol."}, {"text_idx": "#000005", "text": "Isod ceir crynodeb byr o rai o\u2019r prif ddarganfyddiadau. Os hoffech eu trafod ymhellach neu gael rhagor o wybodaeth am y prosiect, cysylltwch a\u0302 ni ar elearning@aber.ac.uk."}, {"text_idx": "#000006", "text": "Fel y gwyddoch efallai, mae\u2019r arolwg Mewnwelediad Profiad Digidol yn dod gyda data meincnodi gan sefydliadau Addysg Uwch eraill yn ein sector. Mae\u2019r data meincnodi bellach ar gael a byddwn yn ei rannu a\u0302 chi yn y neges Mewnwelediad Digidol nesaf."}, {"text_idx": "#000007", "text": "Os hoffech ddarllen am brofiad PA o gynnal Mewnwelediad Digidol ym mlwyddyn academaidd 2017/18, edrychwch ar yr erthygl a gyhoeddwyd ar wefan JISC neu porwch drwy ein negeseuon blaenorol:"}, {"text_idx": "#000009", "text": "Cynyddodd boddhad y myfyrwyr a\u0302\u2019r ddarpariaeth WiFi o 7.3% o\u2019i gymharu ag arolwg y llynedd. Er mai WiFi yw\u2019r thema fwyaf cyffredin yn sylwadau\u2019r myfyrwyr o hyd, mae nifer y sylwadau ynghylch WiFi wedi lleihau o 66 y llynedd i 38 eleni."}, {"text_idx": "#000010", "text": "Ymatebodd 7.7% yn llai o fyfyrwyr fod ganddynt fynediad i e-lyfrau ac e-gyfnodolion pan fo\u0302nt eu hangen, mae\u2019r mater hwn wedi cael ei grybwyll yn 19 o sylwadau\u2019r myfyrwyr."}, {"text_idx": "#000011", "text": "Mae\u2019r broblem o ran llywio yn Blackboard wedi gwella mae\u2019n ymddangos. Dim ond 3 sylw oedd am y broblem hon o\u2019i gymharu ag 20 y llynedd a chynnydd o 8.2% yn y cwestiwn am lywio yn Blackboard."}, {"text_idx": "#000012", "text": "*Mae geiriad y cwestiwn wedi newid ers arolwg 2017/18 a allai fod wedi effeithio ar y cyfraddau."}, {"text_idx": "#000013", "text": "Mae\u2019r myfyrwyr yn fwy bodlon a\u0302\u2019r darpariaethau o ran materion diogelwch."}, {"text_idx": "#000014", "text": "Mae defnyddio ffonau clyfar i gynorthwyo dysgu wedi cynyddu rhywfaint. Yn y sylwadau, roedd myfyrwyr yn siarad am yr angen i wasanaethau craidd megis Panopto a Blackboard fod yn addas ar gyfer teclynnau symudol ac am fudd apiau i\u2019w helpu a\u0302\u2019u hastudiaethau. Yn ddiddorol iawn, pan ofynnwyd iddynt a fyddai\u2019n well ganddynt gael caniata\u0302d i ddefnyddio eu dyfeisiau symudol eu hunain yn y dosbarth, dim ond 49% a atebodd \u2018Ar unrhyw adeg\u2019, atebodd 45.4% \u2018I wneud gweithgareddau yn y dosbarth yn unig\u2019 ac atebodd 5.6% \u2018Dim o gwbl\u2019."}, {"text_idx": "#000015", "text": "Mae yna symudiad tuag at ddefnyddio mwy o dechnoleg, roedd yna nifer o sylwadau ynghylch y ffaith bod angen i\u2019r staff gael rhagor o hyfforddiant ar ddefnyddio technoleg ac roedd cynnydd o bron i 10% yn y myfyrwyr oedd eisiau i fwy o dechnoleg gael ei defnyddio ar eu cwrs."}, {"text_idx": "#000022", "text": "Subscribe to Blog via Email\nEnter your email address to subscribe to this blog and receive notifications of new posts by email."}, {"text_idx": "#000023", "text": "Subscribe to Blog via Email"}]